Gorska eko mravljica

Na neki samotni kmetiji je v bližini kmečke hiše stalo veliko mravljišče. Kmet je imel hčer, ki je rada zahajala v hribe. Nekega dne je mravljica rdečka zašla v hišo in zlezla v hčerin nahrbtnik, pripravljen za pohod. Ravno tistega dne se je deklica odločila, da gre na Menino planino.

Mravljica po imenu Marjana se je čudila, kaj je zdaj to, zakaj se premika. V nahrbtniku se je skrivala celo dolgo pot. Ko je deklica na vrhu odprla nahrbtnik, je Marjana takoj skočila ven. Čudila se je, kako lepo je v hribih. Tam so bili seveda tudi drugi planinci. Blizu koče je opazila mravljišče gorskih mravelj. Obiskala jih je in toplo so jo sprejele. Povedale so ji, da hodijo s planinci še v druge gore. Ko je odhajala od mravljišča, jo je v glavo zadel jabolčni ogrizek, ki ga je odvrgel neki planinec. Takoj je odšla do njega, mu zlezla pod hlačnico ter ga ugriznila v nogo. Planince ni vedel, kaj je to bilo. Odvrgel je plastenko in mravlja ga je ugriznila še enkrat. Planinec se je spomnil, da je to najbrž posledica metanja odpadkov v naravo. Pobral jih je in odšel v dolino. Podobno se je zgodilo še nekaj planincem. Mravljica je bila nenehno na preži.

Gorske mravljice so opazile njeno delo in jo vprašale, če bi postala članica njihove skupine. Marjana se je odločila, da bo postala gorska eko mravlja. Mravlje so potem skupaj z Marjano hodile na dnevne pohode po gorah in z grizenjem opozarjale malomarne planince. Pa le pazite, da na svojem pohodu ne pohodite Marjane!

Peter Stražar, 6.b